CELEX: 32021D0354
Language: lv
Date: 2021-02-25 00:00:00
Title: Komisijas Īstenošanas lēmums (ES) 2021/354 (2021. gada 25. februāris), ar ko pagarina termiņu, līdz kuram propikonazols apstiprināts lietošanai 8. produkta veida biocīdos (Dokuments attiecas uz EEZ)

26.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 68/219
               
            
         KOMISIJAS ĪSTENOŠANAS LĒMUMS (ES) 2021/354
         (2021. gada 25. februāris),
         ar ko pagarina termiņu, līdz kuram propikonazols apstiprināts lietošanai 8. produkta veida biocīdos
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 14. panta 5. punktu,
         apspriedusies ar Biocīdu pastāvīgo komiteju,
         tā kā:
         
                     (1)
                  
                  
                     Aktīvā viela propikonazols bija iekļauta Eiropas Parlamenta un Padomes Direktīvas 98/8/EK (2) I pielikumā lietošanai 8. produkta veida biocīdos, un tāpēc uz Regulas (ES) Nr. 528/2012 86. panta pamata uzskatāms, ka tā ar minētās direktīvas I pielikumā noteiktajām specifikācijām un nosacījumiem ir apstiprināta saskaņā ar minēto regulu.
                  
               
                     (2)
                  
                  
                     2018. gada 1. oktobrī saskaņā ar Regulas (ES) Nr. 528/2012 13. panta 1. punktu tika iesniegts propikonazola apstiprinājuma atjaunošanas pieteikums.
                  
               
                     (3)
                  
                  
                     Somijas kompetentā novērtētājiestāde 2019. gada 8. februārī informēja Komisiju, ka saskaņā ar Regulas (ES) Nr. 528/2012 14. panta 1. punktu tā ir nolēmusi, ka ir vajadzīga pilnīga pieteikuma novērtēšana. Kompetentajai novērtētājiestādei saskaņā ar Regulas (ES) Nr. 528/2012 8. panta 1. punktu 365 dienu laikā no pieteikuma validācijas ir jāveic pilnīga pieteikuma novērtēšana. Kompetentā novērtētājiestāde saskaņā ar minētās regulas 8. panta 2. punktu pieteikuma iesniedzējam pieprasīja sniegt novērtējuma veikšanai pietiekamus datus.
                  
               
                     (4)
                  
                  
                     Kompetentā iestāde veic pilnīgu pieteikuma novērtējumu, tāpēc saskaņā ar Regulas (ES) Nr. 528/2012 14. panta 3. punktu 270 dienās pēc kompetentās novērtētājiestādes ieteikuma saņemšanas Eiropas Ķimikāliju aģentūrai (“Aģentūra”) ir jāsagatavo un jāiesniedz Komisijai atzinums par aktīvās vielas apstiprinājuma atjaunošanu.
                  
               
                     (5)
                  
                  
                     Ņemot vērā to, ka propikonazols ir klasificēts par 1.B kategorijas reproduktīvajai sistēmai toksisku vielu saskaņā ar Eiropas Parlamenta un Padomes Regulu (EK) Nr. 1272/2008 (3) un tādējādi atbilst Regulas (ES) Nr. 528/2012 5. panta 1. punkta c) apakšpunktā noteiktajam izslēgšanas kritērijam, ir nepieciešama turpmāka izskatīšana, lai varētu izlemt, vai ir izpildījies vismaz viens no Regulas (ES) Nr. 528/2012 5. panta 2. punkta pirmās daļas nosacījumiem un vai propikonazola apstiprinājumu tātad var atjaunot.
                  
               
                     (6)
                  
                  
                     Lai dotu pietiekami daudz laika pieteikuma izskatīšanai, propikonazola apstiprinājuma termiņš ar Komisijas Īstenošanas lēmumu (ES) 2020/27 (4) ir pagarināts līdz 2021. gada 31. martam. Izskatīšana joprojām nav pabeigta, un kompetentā novērtētājiestāde vēl nav iesniegusi Aģentūrai novērtējuma ziņojumu un novērtēšanā gūtos secinājumus.
                  
               
                     (7)
                  
                  
                     Līdz ar to tādu iemeslu dēļ, ko pieteikuma iesniedzējs nespēj ietekmēt, termiņš, kurā propikonazols apstiprināts lietošanai 8. produkta veida biocīdos, var beigties, pirms tiek pieņemts lēmums par tā atjaunošanu. Tāpēc termiņu, kurā propikonazols apstiprināts lietošanai 8. produkta veida biocīdos, ir lietderīgi pagarināt uz laiku, kas ir pietiekams pieteikuma izskatīšanai.
                  
               
                     (8)
                  
                  
                     Ņemot vērā laikposmu, kas Aģentūrai atvēlēts atzinuma sagatavošanai un iesniegšanai, un laikposmu, kas nepieciešams, lai izvērtētu, vai ir izpildījies vismaz viens no Regulas (ES) Nr. 528/2012 5. panta 2. punkta pirmās daļas nosacījumiem un vai attiecīgi propikonazola apstiprinājumu tāpēc var atjaunot, apstiprinājuma termiņu ir lietderīgi pagarināt līdz 2022. gada 31. decembrim.
                  
               
                     (9)
                  
                  
                     Izņemot apstiprinājuma beigu datumu, propikonazols joprojām ir apstiprināts lietošanai 8. produkta veida biocīdos, ja vien tiek ievērotas Direktīvas 98/8/EK I pielikumā noteiktās specifikācijas un nosacījumi,
                  
               IR PIEŅĒMUSI ŠO LĒMUMU.
         
            1. pants
            Termiņu, līdz kuram propikonazols ir apstiprināts lietošanai 8. produkta veida biocīdos, pagarina līdz 2022. gada 31. decembrim.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2021. gada 25. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 167, 27.6.2012., 1. lpp.
         
         
            (2)  Eiropas Parlamenta un Padomes Direktīva 98/8/EK (1998. gada 16. februāris) par biocīdo produktu laišanu tirgū (OV L 123, 24.4.1998., 1. lpp.).
         
            (3)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).
         
            (4)  Komisijas Īstenošanas lēmums (ES) 2020/27 (2020. gada 13. janvāris), ar ko pagarina termiņu, līdz kuram propikonazols apstiprināts lietošanai 8. produkta veida biocīdos (OV L 8, 14.1.2020., 39. lpp.).